Húðskrift ( dermographism ) er algengasta gerð ofsakláða ( urticaria ) eða ofnæmisviðbragða á húð . Húðskrift hrjáir um 2 - 5% fólks á öllum aldri en er algengust hjá ungu fólki - á tuttugasta og þrítugasta aldursskeiðinu . Auk þess er tíðnin hærri hjá ákveðnum hópum , til dæmis hjá konum á seinni hluta meðgöngu og síðar í byrjun breytingaskeiðsins . Húðskrift í orðsins fyllstu merkingu . Útbrotin koma oftast fram innan 5 mínútna eftir þéttar / fastar húðstrokur og geta varað í 15 - 30 mínútur . Stundum koma þau fram hægar og geta þá varað í nokkrar klukkustundir eða jafnvel upp í nokkra daga . Útbrotin , sem mynda rauða línu , verða vegna histamín losunar en histamín er það boðefni í líkamanum sem veldur ofnæmisviðbrögðum ; útvíkkun háræða með tilheyrandi roða , bólgu og miklum kláða . Orsök húðskriftar er óþekkt en talið er að vírus eða sýking geti valdið þessu . Einnig er talið að hiti til dæmis heitt bað eða þrýstingur / núningur frá fötum / handklæðum geti framkallað slík viðbrögð auk líkamlegrar áreynslu , streitu og tilfinningaálags . Þeir sem þjást af húðskrift ættu að leita til heimilislæknis eða sérfræðings í húðsjúkdómum til þess að fá viðeigandi meðferð .